EUROPA-KOMMISSIONEN Bruxelles, den 31.7.2020 COM(2020) 350 final BERETNING FRA KOMMISSIONEN Tilsyn med anvendelsen af EU-retten

















Årsberetning for 2019 {SWD(2020) 147 final}



Forord I.Nye tiltag for at øge beskæftigelse, vækst og investeringer Sikring af rimelige arbejdsvilkår i hele EU Håndhævelse af miljøbestemmelser Håndhævelse af reglerne på landbrugsområdet Håndhævelse af reglerne om maritime anliggender og fiskeri Håndhævelse af reglerne om regionalpolitik Bekæmpelse af svigagtig adfærd til skade for EU’s budget II.Et forbundet digitalt indre marked Forbedret konnektivitet Sikring af cybersikkerhed og onlinetransaktioner Bedre adgang for borgere med handicap III.En modstandsdygtig energiunion med en fremadskuende politik for klimaforandringer Gennemførelse af Parisaftalen om klimaændringer IV.Et dybere og mere retfærdigt indre marked med et styrket industrigrundlag Sikring af lige konkurrencevilkår Sikring af arbejdstagernes frie bevægelighed Sikring af den frie bevægelighed for varer Sikring af etableringsfriheden og den fri bevægelighed for tjenesteydelser

Bedre information og øget bistand til borgere og virksomheder Håndhævelse af kapitalmarkedsunionen, reglerne om finansielle tjenesteydelser og den frie bevægelighed for kapital Bekæmpelse af hvidvask af penge og af finansiering af terrorisme Kommissionen vedtog også meddelelsen: Mod en bedre gennemførelse af EU's ramme for bekæmpelse af hvidvask af penge og finansiering af terrorisme, som blev ledsaget af fire rapporter til støtte for europæiske og nationale myndigheder med henblik på en bedre håndtering af risici for hvidvask af penge og finansiering af terrorisme. I meddelelsen og rapporterne fremhæves det, at der er behov for en fuldstændig gennemførelse af de to ovennævnte direktiver, samtidig med at det understreges, at der stadig skal tages hånd om en række strukturelle mangler i implementeringen af EU's regler om bekæmpelse af hvidvask af penge. Håndhævelse af reglerne om beskatning og told Sikring af et højt beskyttelsesniveau for forbrugerne Sikring af et højt niveau for beskyttelse af folkesundheden Håndhævelse af reglerne om mobilitet og transport V.En dybere og mere retfærdig økonomisk og monetær union Håndhævelse af reglerne for EU's bankunion VI.Et område med retfærdighed og grundlæggende rettigheder baseret på gensidig tillid Opretholdelse af retsstatsprincippet og grundlæggende rettigheder Grænseoverskridende samarbejde på det strafferetlige og civilretlige område Forstærket beskyttelse af personoplysninger Håndhævelse af sikkerhedsreglerne VII.Mod en ny migrationspolitik Forord Den Europæiske Union bygger på respekt for retsstatsprincippet. Det var ikke tilfældigt, at den første formand for Europa-Kommissionen, Walter Hallstein, betegnede Den Europæiske Union som et retsfællesskab (Rechtsgemeinschaft), der er bundet af regler, som medlemsstaterne enes om som medlovgivere, og som de forpligter sig til at gennemføre i deres nationale retsordener. Som traktaternes vogter er det Kommissionens opgave at sikre, at disse regler overholdes til gavn for vores borgere. Hvad enten det drejer sig om ren luft, fødevaresikkerhed eller adgang til sundhedspleje i udlandet, er medlemsstaternes samarbejde afgørende for at sikre, at EU's politikker bliver en realitet for borgerne i dagligdagen. Denne årsrapport indeholder en redegørelse for Kommissionens arbejde med at sikre korrekt anvendelse, gennemførelse og håndhævelse af EU-retten i 2019.

2019 markerede afslutningen på Juncker-Kommissionen og begyndelsen af mit holds embedsperiode pr. 1. december. På mange måder har 2019 således været et overgangsår. Det nye hold af kommissærer påbegyndte deres arbejde efter de nye politiske retningslinjer og iværksatte nye initiativer såsom den europæiske grønne pagt og den digitale dagsorden. I denne overgangsperiode har det fundament, der holder vores Union sammen, ikke ændret sig. Korrekt anvendelse og håndhævelse af EU-retten, herunder respekt for grundlæggende rettigheder og retsstatsprincippet, er fortsat medlemsstaternes og EU-institutionernes fælles ansvar. Opretholdelse af EU-retten kan aldrig være en ensrettet vej, men er baseret på et loyalt samarbejde med vores medlemsstater — i borgernes interesse. Ved at støtte dette særlige partnerskab vil Kommissionen fortsat yde støtte og vejledning til medlemsstaterne i forbindelse med deres implementering af EU-retten. Vi vil ikke desto mindre være på vagt, og vi vil være rede til at tage retlige skridt, hvis EU-retten tilsidesættes. Der kan ikke indgås nogen form for kompromis i relation til anvendelse og håndhævelse af EU-retten for at beskytte de rettigheder, som borgerne kan udlede heraf. Formand for Europa-Kommissionen Ursula von der Leyen



I.Nye tiltag for at øge beskæftigelse, vækst og investeringer Kommissionens topprioritet sidste år var at fremme investeringerne og dermed skabe arbejdspladser og styrke Europas konkurrenceevne. Hvis medlemsstaterne ikke gennemfører EU's regler korrekt og rettidigt, undermineres indsatsen imidlertid for at skabe de rigtige lovgivningsrammer for at støtte erhvervslivet og jobskabelsen. Sikring af rimelige arbejdsvilkår i hele EU Den europæiske søjle for sociale rettigheder , der blev proklameret i november 2017 af Europa-Parlamentet, Rådet og Europa-Kommissionen, er et udtryk for et fælles politisk engagement i en række principper og rettigheder, der er afgørende for retfærdige og velfungerende arbejdsmarkeder og velfærdssystemer i Europa i det 21. århundrede. Et vigtigt element er rimelige arbejdsvilkår, som omfatter forebyggelse af ansættelsesforhold, der medfører usikre arbejdsvilkår. I juli 2019 indledte Kommissionen en traktatbrudsprocedure over for Italien , da den fandt, at arbejdstagere i den offentlige sektor ikke er tilstrækkelig beskyttet mod misbrug i form af flere på hinanden følgende tidsbegrænsede kontrakter og forskelsbehandling, således som det kræves efter EU-reglerne (Rådets direktiv 1999/70/EF). I løbet af 2019 fortsatte medlemsstaterne, Kommissionen og arbejdsmarkedets parter deres samarbejde om at fremtidssikre EU's lovgivning om sikkerhed og sundhed på arbejdspladsen og sikre en korrekt overholdelse. Der var stærkt fokus var på at sikre, at medlemsstaterne har indført bindende regler for sikkerhed og sundhed på arbejdspladsen i deres nationale lovgivning, og at de meddeler dem til Kommissionen. Kommissionen ajourfører også regelmæssigt den fortolkende meddelelse om arbejdstidsdirektivet i takt med, at Domstolens praksis udvikler sig. Håndhævelse af miljøbestemmelser I 2019 tog Kommissionen fortsat retlige skridt for at bekæmpe luftforurening, idet indsatsen på dette område fortsat har høj prioritet. Kommissionen fremmede også gennemførelsen ved hjælp af drøftelser med medlemsstaterne om dette vigtige emne — der blev i den forbindelse afholdt en dialog om ren luft i Italien i 2019. I 2019 anlagde Kommissionen sag mod yderligere tre medlemsstater ( Italien , Spanien og Bulgarien ) på grund af overskridelser af grænsen for indholdet af nitrogendioxid (NO2) eller svovldioxid (SO2) i luften. Domstolen gav Kommissionen medhold i den sag, som den havde anlagt mod Frankrig som følge af forurening med nitrogendioxid (NO2), og i en anden afgørelse anlagde Domstolen en vigtig fortolkning af direktivet om luftkvalitet : de nationale retter har kompetence til at efterprøve valget af placeringen af målestationer til måling af luftkvalitet. Kommissionen organiserer arrangementer om cirkulær økonomi i medlemsstater, der risikerer ikke at nå de nye mål for genanvendelse af affald og andre krav i EU's affaldslovgivning. I 2019 blev der afholdt sådanne arrangementer i Athen , Lissabon og Budapest , og førende eksperter fremsatte anbefalinger til, hvordan man bedst kunne gennemføre de regler, der blev ajourført i 2018.

I 2019 anlagde Kommissionen sag ved Domstolen mod Italien , Cypern og Sverige , idet de ikke havde opfyldt deres forpligtelser med hensyn til rensning af byspildevand. Ifølge EU-lovgivningen skal medlemslandende sørge for velfungerende anlæg til opsamling af spildevand, der skal behandles på passende vis. Medlemsstaterne skal fuldføre Natura 2000-nettet af beskyttede områder og træffe de nødvendige bevaringsforanstaltninger for alle lokaliteter. Dette er afgørende for bevarelsen af beskyttede naturtyper og arter. Sideløbende hermed traf Kommissionen i 2019 foranstaltninger for at afhjælpe strukturelle mangler i de nationale love om naturbeskyttelse og bringe ulovlig jagt på fugle til ophør. Kommissionen har også fokus på at sikre, at skovhugst- og skovforvaltningsaktiviteter gennemføres i overensstemmelse med kravene til naturbeskyttelse. Kommissionen indledte traktatbrudsprocedurer over for 17 medlemsstater i marts , oktober og november for at forbedre gennemførelsen af EU's direktiv om vurdering af indvirkningen på miljøet , som blev ajourført i 2014 med henblik på at mindske den administrative byrde og forbedre miljøbeskyttelsen, samtidig med at offentlige og private investeringsbeslutninger gøres mere forsvarlige, forudsigelige og bæredygtige. Håndhævelse af reglerne på landbrugsområdet Den fælles landbrugspolitik bygger på et partnerskab mellem landbruget og samfundet og mellem EU og dets landmænd. Formålet er at støtte landmændene og forbedre landbrugets produktivitet, sikre en stabil forsyning af fødevarer til overkommelige priser og sikre, at EU's landmænd har en rimelig levestandard. Den fælles landbrugspolitik tager også de miljømæssige udfordringer op, herunder klimaforandringerne. Den har til formål at forvalte naturressourcerne på en bæredygtig måde, at bevare landdistrikter og landskaber i hele EU og bevare økonomien i landdistrikterne ved at fremme beskæftigelsen i landbruget og dertil knyttede sektorer. Geografiske betegnelser beskytter bestemte produkters navne og fremmer de unikke karakteristika, der er knyttet til deres geografiske oprindelse, samt traditionel viden og er et vigtigt led i opretholdelsen af en høj fødevarekvalitet og høje fødevarestandarder. I 2019 traf Kommissionen foranstaltninger for at hindre ukorrekt gennemførelse af EU-reglerne om beskyttelse af oprindelsesbetegnelser og geografiske betegnelser. Danmark tillod danske virksomheder at fremstille og eksportere hvid ost til tredjelande under betegnelsen "feta", selv om denne ost ikke overholder varespecifikationen for denne beskyttede oprindelsesbetegnelse. Bulgarien har siden 2008 opretholdt sit eget nationale register over geografiske betegnelser for landbrugsprodukter og fødevarer i strid med den eksklusive karakter af EU's registre over kvalitetsordninger. Håndhævelse af reglerne om maritime anliggender og fiskeri Hovedformålet med den fælles fiskeripolitik er at sikre, at fiskeri- og akvakultursektoren er miljømæssigt, økonomisk og socialt bæredygtig. Den fælles fiskeripolitik omfatter derfor foranstaltninger til begrænsning af fiskerflådekapaciteten og til begrænsning af fangster og fiskeri. I den forbindelse er alle medlemsstater blevet enige om at bringe det kommercielle fiskeri ned på et bæredygtigt niveau inden 2020. Der blev i 2019 lagt særlig vægt på at kontrollere overholdelsen af reglerne for bifangster af truede arter såsom hvaler, delfiner og andre havpattedyr. Kommissionen indledte en række uformelle dialoger vedrørende maskinstrømskontrolsystemer og kontrol af EU’s fiskerflåde uden for EU's farvande. Det er en forudsætning for at opnå målene med den fælles fiskeripolitik, at der udformes og gennemføres et effektivt og sammenhængende kontrol- og håndhævelsessystem. Kommissionens håndhævelsesstrategi i 2019 fokuserede derfor fortsat på bevarelse, kontrol og håndhævelse af fiskeressourcerne i medlemsstaterne. Kommissionen fulgte op på sin traktatbrudsprocedure over for Danmark for manglende håndhævelse af flere vigtige bestemmelser i EU’s kontrolforordning . De vigtigste områder vedrører fiskeri til industriformål. En effektiv kontrol er afgørende for at sikre, at fangstregistreringsdokumenterne er nøjagtige, hvilket er nødvendigt for at undgå overfiskning. Den fælles fiskeripolitik indeholder også særlige redskaber til brug for håndhævelse, f.eks. kontrolhandlingsplaner og administrative undersøgelser. På grundlag af Kommissionens kontroller og revisioner har Kommissionen udarbejdet og fulgt op på en række forskellige kontrolhandlingsplaner. Håndhævelse af reglerne om regionalpolitik Ved hjælp af sine struktur- og investeringsfonde støtter EU investeringer i centrale vækstskabende politikområder i hele EU. I 2019 sikrede Kommissionen fortsat, at uretmæssige udgifter udelukkes fra medfinansiering, enten ved at suspendere betalingerne eller ved i visse tilfælde at foretage finansielle korrektioner. Den 14. maj 2019 traf Kommissionen en afgørelse om retningslinjer for de finansielle korrektioner, der skal foretages i relation til udgifter, der finansieres af Unionen, hvis reglerne for offentlige indkøb ikke overholdes. Denne afgørelse medfører større retssikkerhed for alle aktører og en mere forholdsmæssig tilgang på det komplekse område for offentlige udbud, som fortsat er en væsentlig kilde til uregelmæssigheder og finansielle korrektioner. Bekæmpelse af svigagtig adfærd til skade for EU’s budget